Split

Split on Kroatian toiseksi suurin kaupunki. Se on 200 000 asukkaallaan yksi Adrianmeren rannikon suurimmista ja tunnetuimmista kaupungeista. Se on rakentunut keskustassa olevan historiallisen Diocletianuksen palatsin ympärille. Kaupungin keskusta on UNESCO:n maailmanperintökohde [1]. Split on keskieurooppalaisten suosima rantalomakohde, jossa käyvät etenkin saksalaiset, ranskalaiset ja italialaiset. Splitin satama on myös lauttaliikenteen risteyskohta, josta on laajasti yhteyksiä eteläisen Kroatian saaristoon ja Italiaan. == Ymmärrä == Split sai alkunsa 300-luvulla, kun Rooman keisari Diolectianus rakennutti itselleen loma-asunnon vanhoja päiviään varten Adrianmeren rannalle. Diolectianus oli kotoisin nykyisen Kroatian alueelta. Asunnosta tuli massiivinen palatsikortteli, jonka ulkopuolelle alkoi kerääntyä muutakin asutusta [2] [3]. Sokkeloisen korttelin keskikohta on Peristil-aukio, jossa isot turistiryhmät asioivat päivittäin. Muutenkin koko kortteli, sen lähialueet ja rantaan ulottuva Riva-kävelykatu muodostavat nyky-Spitin turismin pääkeskuksen. Kortteli on tosin täysin restauroitu turismia varten, ja pienimmiltäkin sivukujilta löytyy ravintoloita ja rihkamamyyjiä. Split on suosittu rantalomakohde, koska Adrianmeren vesi on puhdasta ja läpinäkyvää. Rannikon poikkeuksena on se, että käytännössä kaikki rannat ovat kivirantoja. Splitin suosituin uimaranta on kaupungin keskustan vieressä oleva Bacvice, joka kuitenkin ruuhkautuu kovasti kesäkuukausina. Splitin matkailusesongin kiireisin kausi on heinä-elokuu. Tuolloin kaupunki ruuhkautuu turisteista, majoituspaikat korottavat hintojaan ja lämpötila kohoaa yli 30 asteen. Keväällä ja syksyllä kaupungissa on väljempää, ja lämpötila on noin 20-25 asteen paikkeilla [4]. Suomalaiset voivat oleskella Kroatissa ja Splitissä viisumitta 90 päivää [5]. Rahayksikkö on kuna, mutta Splitissä tietyt turistimyymälät ottavat vastaan myös euroja. Pankkiautomaatteja on laajalti ympäri Splitiä. Kaupunki on yleisesti muita alueen kaupunkeja kalliimpi. Käyttötavarat ja ruoka saattavat lähennellä Suomen hintoja, trendipaikoissa jopa ylittää ne. Alkoholi on noin neljänneksen Suomea halvempaa, ja kauppojen pullo-olut yli puolet halvempaa. == Tule == === Lentokoneella === Splitin lentoasema (IATA: SPU, [6]) on Kroatian toiseksi vilkkain. Reittilentoja on eri puolille Eurooppaa, myös Suomeen. Helsingistä suoria lentoja kesällä tarjoavat Finnair ja Norwegian [7]. Lentoasema sijaitsee noin 25 kilometriä Splitin kaupungista länteen, lähellä Trogirin kaupunkia. Kenttä ei ole erityisen suuri, mutta sieltä löytyy kahvila, ravintola ja useita pankkiautomaatteja. Lähtevien puolella on turvatarkastuksen jälkeen hajuvesi-, matkamuisto- ja alkoholimyymälä. Lentokentältä pääsee kaupunkiin joko taksilla tai bussilla. Virallisen kenttäbussin Splitiin tarjoaa yhtiö nimeltä Pleso Prijevoz. Sen bussit lähtevät lentoasematerminaalista ulos tullessa oikealta, ja yhdensuuntainen hinta Splitin rautatieasemalle on 35 kunaa (elokuu 2012 hinta). Asema on aivan Splitin keskustassa. Osalla lentoyhtiöistä ja matkanjärjestäjistä on omat shuttle-bussinsa, joiden saatavuutta kannattaa selvitellä suoraan yhtiöiltä. Nämä bussit lähtevät suoraan terminaalin edestä. Paikallisbussilla Splitiin pääsee esimerkiksi linjaa 37 käyttäen. Pysäkki sijaitsee parinsadan metrin päässä, lentoaseman ja pysäköintialueen ulkopuolella, maantien laidalla. Paikallisbussin lippu maksaa 16 kunaa. Päätepysäkki Splitissä ei sijaitse aivan keskellä kaupunkia, vaan esimerkiksi kävelykatu Rivalle on vielä vartin kävelymatka. === Junalla === Splitin rautatieasema on aivan kaupungin keskellä ja lauttasataman vieressä. Splitistä Zagrebiin (n. 160 kunaa) kulkee päivittäin kolme junaa, joista yksi on yöjuna. Aikataulut ja hintatiedot löytyvät Kroatian rautatieyhtiön sivuilta. === Bussilla === === Laivalla === BlueLine -laivayhtiö tarjoaa päivittäisen lautan Italian Anconasta Splitiin. Lisätietoja yhtiön verkkosivuilla. === Autolla === Uusi 380 kilometrin mittainen A1-moottoritie yhdistää Zagrebin ja Splitin. Matka taittuu pääosin jouhevasti 130 kilometrin tuntivauhtia, mutta tie on maksullinen. Koko pätkän ajaminen keventää lompakkoa noin 150 kunan verran. == Liiku == === Autolla === Splitissä on useita autovuokraamoja, mutta kaupungin keskusta on turismisesongin aikaan hyvin ruuhkainen. Lisäksi keskustassa liikkuu paljon keskieurooppalaisten turistien autoja, jonka takia liikenne voi olla sekaisin. Autoilukulttuuri on kuitenkin maltillista, mutta rannikon teiden kunto vaihtelee rajusti. Vuoristoihin johtavat tiet voivat olla jyrkkiä ja sisältää yllättäviä käännöksiä. Kaupungissa parkkipaikat ovat kiven alla. Jos matkustaa turistisesongin aikaa autolla lautoille, tulee varautua pitkiin jonoihin. === Bussilla === Splitin julkisesta bussiliikenteestä vastaa yhtiö nimeltä Promet Split. Lisätietoja ja aikataulut löytyvät yhtiön verkkosivuilta (kroatiaksi). === Kävellen === Splitin keskusta ja Diocletianuksen palatsi on helppo tutkia kävellen. Kaikki kohteet ehtii nähdä kävellen puolessa päivässä. Keskustasta voi myös kävellä Marjan-mäelle. Mäelle on vajaan kilometrin matka sokkeloisia teitä pitkin. Peruskuntoinen selviää matkasta vaivatta. == Näe == Diocletianuksen palatsi. Aivan kaupungin ytimessä sijaitseva palatsi muistuttaa enemmänkin vanhaa kaupunkia kuin palatsia kapeine katuineen. UNESCO lisäsi kohteen maailmanperintölistalleen jo 1979. 1 Riva. Splitin suurin ja näyttävin kävelykatu. Syömistä, juomista, katseltavaa ja muuta vilskettä ympäri vuorokauden. 2 Marjan. 174 metriin kohoava mäki keskustan länsipuolella. Mäelle noustessa on ravintola, mutta sen jälkeen on vain pari pientä kappelia. Näkymät mäeltä ympäristöön ovat mahtavat, koska mäki on rauhoitettu uudisrakentamiselta. Varusteiksi riittävät säänmukainen vaatetus, hyvät kengät ja juomapullo. Salona. Muinainen roomalainen kaupunki, yksi valtakunnan suurimmista. Amfiteatteriin ja muihin hyvin säilyneisiin rakennelmiin pääsee tutustumaan helposti vaikkapa paikallisbussilla Splitin naapurikaupunkiin Soliniin, matkaa bussilla noin 10 minuuttia. 3 Grgur Ninski. Kroatialaispiispa Grgur Ninskin patsas sijaitsee vanhankaupungin pohjoispuolella olevassa puistossa. Legendan mukaan patsaan varpaan hierominen toteuttaa toiveen. Tumman patsaan varvas onkin hioutunut kiiltäväksi turistien toistuvista kosketuksista. == Tee == Splitissä on useita uimarantoja. Turisti-infosta tai hotellista kannattaa kysyä ajan tasalla olevaa karttaa, johon uimarannat on merkitty. 1 Bacvice-uimaranta. Paikallisten suosima uimaranta aivan keskustan ja kävelykadun vieressä. Ranta itsessään ei ole mikään suuri tai mahtavista mahtavin, mutta sijaintia ja oheispalveluita (baareja, ravintoloita yms) on hankala päihittää. Rannalle pääsee Riva-kävelykadulta yksinkertaisesti ylittämällä rautatie ja seuraamalla Bacvice-kylttejä. Jezinac ja Zvoncac-uimarannat. Nämä kaksi uimarantaa jäävät Marjan-kukkulan kupeeseen, kaupungin keskustan länsipuolelle. Rannoilla on huomattavasti väljempää kuin Bacvicessa. Paikalla on pari drinkkibaaria ja pikaruokaravintola. Rannat tavoittaa kävelemällä Riva-kävelykadulta noin 2 kilometrin matkan länteen rannanmyötäisesti. 2 Kasjuni-uimaranta. Kasjuni on yksi Splitin kauneimpia rantoja, joka sijaitsee noin neljän kilometrin päässä kaupungista länteen, Marjan kukkulan länsireunalla vuoristoisessa solassa. Rannalla on drinkkiravintola ja jäätelöbaari. Rannalle on kuitenkin matkaa ja tie on mäkinen, joten esimerkiksi pyörän vuokraaminen on suositeltavaa. Trstenik-uimaranta. Tämä uimaranta ja sen naapurirannat jäävät parin kilometrin päähän keskustan itäpuolelle. Rannat ovat laajat ja väljät myös turistikautena, mutta niissä on vähän varjopaikkoja tehden niistä erittäin kuumat. Rannalle pääsee kävelemällä Bacvicesta pari kilometria rannan myötäisesti itään, ohi tenniskenttien ja ison pienvenesataman. == Osta == == Syö == 1 Bistro Toc / Black Cat, Šegvića ulica 1. Keskustan länsipuolella olevalla pienellä kujalla sijaitseva ravintola tarjoaa isoja kala- ja salaattiannoksia kohtuullisen hintaan. Ravintola on hieman piilossa, mutta sen terassipaikat ovat tunnelmallisella kujalla. Pääruoat 50-90 kunaa. == Juo == === Kahvilat === === Baarit & pubit === === Yökerhot === == Nuku == === Edulliset === 1 Hostel Split Mediterranean House, Vukasoviceva 21, ☎ +385 98 987 1312, e-mail: info@hostel-split.com. Kodikas hostelli on rakennettu vanhaan kivitaloon aivan kivenheiton päässä keskustasta. Myös asuntomuotoista majoitusta omassa huoneessa saatavilla. Ilmainen internet. Dormipaikka 110 kn. 2 Diocletian's Rooms - Split, Poljana kraljice Jelena 2, ☎ 00385 21 879140. 3 Hotel Globo Split, Lovretska 18, ☎ +385 21 481 111, e-mail: info@hotelglobo.com. Split Apartments, Obala Lazareta 1, ☎ +385 98 9740607, e-mail: agent@apartmentssplit.net. Monista huoneistoista sisälle palatsiin seinät. €40-120. === Keskihintaiset === === Hintavat === 4 Hotel Luxe Split, Kralja Zvonimira 6, ☎ +385 21 314 444, e-mail: reservations@hotelluxesplit.com. Pienehkö mutta muodikas ja moderni hotelli vanhankaupungin itäpuolella. == Pysy turvassa == Split, kuten koko Kroatia, on turvallinen matkailumaa [8]. Turistiruuhkissa kannattaa kuitenkin pitää huolta tavaroistaan. Krotian maastossa on yhä jonkin verran miinoja Jugoslavian hajoamissotien jäljiltä. Splitissä, sen lähialueilla ja saaristossa ei ole miinariskiä. Split kuuluu Dalmatian maakuntaan, jonka pohjoisosissa on vähäinen miinariski. Tilanteen voi tarkistaa viranomaisten miinakeskuksen verkkosivulta [9] (linkissä Dalmatian miinatilanne helmikuussa 2012). == Pysy terveenä == Vesijohtovesi on turistikohteissa juotavaa, mutta useat matkanjärjestäjät suosittelevat kuitenkin juomaan pullovettä [10]. Pullovettä saa kaikista kaupoista halpaan hintaan. Uimarannoille kannattaa hankkia uintikengät, koska pohjassa saattaa olla merisiiliä. Kengät myös helpottavat kävelyä kivirannoilla. Kenkiä saa liki jokaisesta rihkamakojusta noin 50 kunan hintaan. == Ota yhteyttä == Turisticki informativni centar, Peristil ulica 1 ja Obala HNP 9, ☎ +385 (0)21345-606, e-mail: touristinfo@visitsplit.com. Splitin keskustassa on kaksi turisti-infoa. Toinen sijaitsee aivan Riva-kävelykadun keskellä, toinen Peristil-aukion reunassa. == Jatka matkaa == Kroatian saaristo. Splitistä on hyvät laivayhteydet Kroatian saarille. Suosittuja kohteita ovat etenkin Brac, Hvar ja Vis. Läheisimmän saaren Bracin pääkaupunkiin Supetariin pääsee lautalla puolentoista tunnin välein Splitistä, muihin kohteisiin on harvempi vuoroväli. Bracin tunnetuin paikka on Zlatni Ratin kolmion muotoinen ranta. Kattavin ja huokeahintaisin lauttaverkosto on Jadrolinija-yhtiöllä. Aikataulut löytyvät yhtiön verkkosivuilta. Jadrolinijan lippukoju löytyy Riva-kadun itäpäästä, taksiaseman vierestä. Kojulle on sesonkiaikaan pitkä jono. Lisäksi useat matkatoimistot ja yritykset järjestävät kuljetuksia saariin, mutta niiden hintataso on huomattavasti Jadrolinijaa kalliimpi. Dubrovnik. Historiallinen Dubrovnikin kaupunki sijaitsee muutama sata kilometriä Splitistä etelään. Kaupunkien välillä liikkuu AK Split -yhtiön bussi. Aikataulut löytyvät yhtiön verkkosivuilta. Jadrolinijan laiva liikennöi myös kaupunkien välillä, mutta yhteys on hidas. Krka:n luonnonpuisto. Kuvankaunis luonnonpuisto jää Splitin luoteispuolelle. Sen tunnetuin nähtävyys on Skradinski buk -vesiputous. Lukuisat matkatoimistot järjestävät päiväretkiä Krkaan. Toimistoilla on kojuja Riva-kävelykadulla.